মুহাম্মাদ মুরসি
২৪ জুন, ২০১২ তারিখে মিশরের নির্বাচন কমিশন মুহাম্মাদ মুরসিকে ক্ষমতাচ্যুত রাষ্ট্রপতি হোসনি মুবারাকের সর্বশেষ প্রধানমন্ত্রী আহমেদ শফিকের বিপরীতে দ্বিতীয় পর্বের ভোটে, যেটি প্রথম পর্বের শীর্ষ দুই প্রার্থীর মধ্যে অনুষ্ঠিত হয়েছিল, জয়ী ঘোষণা করে। কমিশন কর্তৃক প্রকাশিত ফলাফল অনুযায়ী মুরসী ৫১.৭ শতাংশ এবং আহমেদ শফিক ৪৮.৩ শতাংশ ভোট লাভ করেন।
মুহাম্মদ আবদুহ
উরাবি বিদ্রোহকে সমর্থন করার দায়ে ১৮৮২ সালে তাকে ছয় বছরের জন্য মিশর থেকে বহিষ্কার করা হয়। প্রত্যেক সমাজকে তাদের ইতিহাস ও বর্তমান অবস্থার প্রেক্ষিতে উপযুক্ত সরকার ব্যবস্থা গ্রহণের সুযোগ দেয়া উচিত বলে তিনি মত প্রকাশ করেন। আবদুহ সাত বছর লেবাননে অবস্থান করেন এবং সেখানে ইসলামী শিক্ষাব্যবস্থা প্রতিষ্ঠায় সাহায্য করেন। ১৮৮৪ সালে তিনি ফ্রান্সের প্যারিস যান এবং আফগানির The Firmest Bond ( আল উরয়াহ আল ওয়াতকাহ ) নামক ইসলামী বিপ্লবী ধারার পত্রিকার প্রকাশনায় যুক্ত হন। এই পত্রিকাটি ব্রিটিশ বিরোধী মনোভাবকে প্রাধান্য দিত। তিনি ব্রিটেন যান এবং উচ্চপদস্থ কর্মকর্তাদের সাথে মিশর ও সুদান বিষয়ে আলোচনা করেন। ১৮৮৫ সালে তিনি বৈরুতে ফিরে আসেন বিভিন্ন ধর্মীয় মতাবলম্বী পন্ডিতদের দ্বারা পরিববেষ্টিত হন। সেখানে অবস্থানকালে তিনি ইসলাম, খ্রিষ্টান ও ইহুদী ধর্মের মধ্যে অধিকতর শ্রদ্ধা ও বন্ধুত্ব স্থাপনে আত্মনিয়োগ করেন।